# **KISKŐRÖS VÁROS KÉPVISELŐ-TESTÜLETE**

## EGÉSZSÉGÜGYI ÉS SZOCIÁLPOLITIKAI BIZOTTSÁGA

**6-17/2018.** sz. Eü. és Szoc. Biz. ülés

### JEGYZŐKÖNYV

# **Készült:** Kiskőrös Város Képviselő-testülete Egészségügyi és Szociálpolitikai Bizottsága

2018. október 16-án 15 óra 00 perckor kezdődő üléséről

**Az ülés helye:** Kiskőrösi Polgármesteri Hivatal

Jegyzői Iroda

(6200 Kiskőrös, Petőfi Sándor tér 1.)

**Jelen vannak:**

Aszódi Pál a bizottság elnöke

Aszódi János a bizottság tagja

Horváth Borbála a bizottság tagja

dr. Turán Csaba jegyző

Molnár Éva költségvetési referens

Aszódiné Nedró Éva közigazgatási osztályvezető

Losoncziné Romfa Erika jegyzőkönyvvezető

Aszódi Pál a Kiskőrös Város Képviselő-testülete Egészségügyi és Szociálpolitikai Bizottság (a továbbiakban: Bizottság) elnöke köszöntötte az ülésen megjelenteket, megállapította a határozatképességet, és megnyitotta az ülést. Ezt követően ismertette a napirendi javaslatot, amelyet a Bizottság egyhangú, három „igen” szavazattal az alábbiak szerint fogadta el:

**NAPIREND:**

1. A 2018. október 17-i rendkívüli Képviselő-testületi ülés előterjesztéseinek véleményezése
2. Egyéb aktuális kérdések

**1.**

**Molnár Éva költségvetési referens** ismertette:

* A 2018. évi költségvetés módosítása tárgyú előterjesztést.

Az előterjesztés tárgyalását követően a Bizottság egyhangú, három „igen” szavazattal az alábbi határozatot hozta:

***53/2018. (X.17.) sz. Eü. és Szoc. Biz. határozat:***

**Határozat**

Kiskőrös Város Képviselő-testülete Egészségügyi és Szociálpolitikai Bizottsága

* A 2018. évi költségvetés módosítása tárgyú előterjesztést a Képviselő-testületnek elfogadásra javasolja.

Felelős: a Bizottság elnöke

Határidő: 2018. október 17.

**Aszódiné Nedró Éva közigazgatási osztályvezető** tájékoztatta a Bizottság tagjait:

* A 2. számú felnőtt fogorvosi körzet működtetéséről szóló 64/2018. számú Képviselő-testületi határozat módosítása tárgyú előterjesztésről.

Az előterjesztés tárgyalását követően a Bizottság egyhangú, három „igen” szavazattal az alábbi határozatot hozta:

***54/2018. (X.17.) sz. Eü. és Szoc. Biz. határozat:***

**Határozat**

Kiskőrös Város Képviselő-testülete Egészségügyi és Szociálpolitikai Bizottsága

* A 2. számú felnőtt fogorvosi körzet működtetéséről szóló 64/2018. számú Képviselő-testületi határozat módosítása tárgyú előterjesztést a Képviselő-testületnek elfogadásra javasolja.

Felelős: a Bizottság elnöke

Határidő: 2018. október 17.

**dr. Turán Csaba jegyző** kifejtette:

* Kiskőrösi Vízisport Alapítvány névhasználat iránti kérelme,
* Az Önkormányzati tulajdonú 2388/2 hrsz-ú kivett közterület meghatározott területrészének adásvétele tárgyú előterjesztéseket.

Az előterjesztések tárgyalását követően a Bizottság egyhangú, három „igen” szavazattal az alábbi határozatot hozta:

***55/2018. (X.17.) sz. Eü. és Szoc. Biz. határozat:***

**Határozat**

Kiskőrös Város Képviselő-testülete Egészségügyi és Szociálpolitikai Bizottsága

* Kiskőrösi Vízisport Alapítvány névhasználat iránti kérelme,
* Az Önkormányzati tulajdonú 2388/2 hrsz-ú kivett közterület meghatározott területrészének adásvétele tárgyú előterjesztéseket a Képviselő-testületnek elfogadásra javasolja.

Felelős: a Bizottság elnöke

Határidő: 2018. október 17.

**Losoncziné Romfa Erika szociális ügyintéző** ismertette:

* Horváth Olga lakásbérleti jogviszonyának meghosszabbítása tárgyú előterjesztést.

Az előterjesztés tárgyalását követően a Bizottság egyhangú, három „igen” szavazattal az alábbi határozatot hozta:

***56/2018. (X.17.) sz. Eü. és Szoc. Biz. határozat:***

**Határozat**

Kiskőrös Város Képviselő-testülete Egészségügyi és Szociálpolitikai Bizottsága

* Horváth Olga lakásbérleti jogviszonyának meghosszabbítása tárgyú előterjesztést a Képviselő-testületnek elfogadásra javasolja.

Felelős: a Bizottság elnöke

Határidő: 2018. október 17.

**2.**

**Aszódiné Nedró Éva közigazgatási osztályvezető** tájékoztatta a Bizottságot:

Dr. Szénásiné Nagy Ágnes felperes által Kiskőrös Város  Önkormányzata alperes ellen 835.400,- forint tőke és járulékai megfizetése iránt indított perben a Kiskőrösi Járásbíróság 5. P.20.347/2016/46. számú ítéletével kötelezte az alperest, Kiskőrös Város Önkormányzatát, hogy fizessen meg a felperesnek 633.000,- forint tőkét és ezután 2008. március 1-től a kifizetés napjáig járó a késedelemmel érintett naptári félévet megelőző napon érvényes jegybanki alapkamattal megegyező mértékű kamatot. Ez meghaladóan a bíróság a keresetet elutasította. Kötelezte a felperest, hogy fizesse meg az alperesnek 200.000,- forint perköltséget.

A bíróság többek között azzal indokolta az ítéletét, hogy  dr. Szénási György háziorvos halálát követően a februári hónapban a  körzet működtetését a felperes finanszírozta, annak ellenére, hogy  a háziorvosi feladatok biztosítása az önkormányzat feladata, ezért a felperesi igényből a felperes által igazolt 633.000,- forint költséget megalapozottnak találta.

Az ítélet 2018. szeptember 5. napján jogerőre emelkedett, a felperesnek 729.583.- forint kifizetésre került.

További kérdés, hozzászólás nem hangzott el, így Aszódi Pál a Bizottság elnöke az ülést 15 óra 40 perckor bezárta.

**Kmf:**

**Aszódi Pál Horváth Borbála**

**a Bizottság elnöke a Bizottság tagja**

**Losoncziné Romfa Erika**

**jegyzőkönyvvezető**